Document ID: /roh_data/filtered/fineweb-2-filterrobots_roh.jsonl.gz/64980

La publicaziun d'in extract ord in protocol da la cumissiun da gestiun sin la pagina privata da Facebook, n'ha naginas consequenzas per il president da la cumissiun da gestiun da Scuol, Dario Giovanoli.
Sco la vischnanca scriva sin sia pagina d'internet, haja dà ina discussiun tranter il cussegl communal e commembers da la cumissiun da gestiun – ed ins haja chattà in consens:
- Protocols da la cumissiun na sajan da princip betg publics, er betg tenor la lescha communala da transparenza.
- Publitgar ina part dal protocol sin Facebook saja stà in sbagl e la faussa via da communicaziun, era sche la tematica era impurtanta er per la generalitad. Quai na dastgia betg pli schabegiar.
Cun quai saja la chaussa evasa, tant per la suprastanza communala sco era per la cumissiun da gestiun.